stanford-oval/wikipedia huggingface dataset:
สะพานภูมิพล

| สะพานภูมิพล |
| --- | --- |
สะพานภูมิพล
พิกัด: 13°39′55″N 100°32′22″E﻿ / ﻿13.66528°N 100.53944°E﻿ / 13.66528; 100.53944
เส้นทาง: ถนนวงแหวนอุตสาหกรรม
ข้าม: แม่น้ำเจ้าพระยา
ที่ตั้ง: เขตยานนาวา กรุงเทพมหานคร อำเภอพระประแดง จังหวัดสมุทรปราการ
ชื่อทางการ: สะพานภูมิพล
ผู้ดูแล: กรมทางหลวงชนบท
รหัส: ส.012 และ ส.013
เหนือน้ำ: สะพานทศมราชัน
ท้ายน้ำ: สะพานกาญจนาภิเษก
ข้อมูลจำเพาะ
ประเภท: สะพานขึง
วัสดุ: คอนกรีตและเหล็ก
ความยาว: 702 เมตร (1) 582 เมตร (2)
ความสูง: 50 เมตร จากระดับน้ำถึงถนนด้านบน (1 และ 2)
ช่วงยาวที่สุด: 326 เมตร (1) 398 เมตร (2)
ประวัติ
ผู้ออกแบบ: พอลเล กุสตาฟสันส์
วันเริ่มสร้าง: 1 ตุลาคม พ.ศ. 2544
วันเปิด: 20 กันยายน พ.ศ. 2549 5 ธันวาคม พ.ศ. 2549 24 พฤศจิกายน พ.ศ. 2553
 เป็นการสร้างสะพานขึงเคเบิลคู่ที่สร้างเร็วที่สุดในโลก  และใหญ่ที่สุดในเอเชีย 
ที่ตั้ง
th
สะพานภูมิพล หรือเดิม สะพานวงแหวนอุตสาหกรรม เป็นสะพานข้ามแม่น้ำเจ้าพระยาสำหรับถนนวงแหวนอุตสาหกรรม เชื่อมระหว่างถนนพระรามที่ 3 ถนนสุขสวัสดิ์ ถนนปู่เจ้าสมิงพราย และถนนกาญจนาภิเษก ลักษณะเป็นสะพานขึงขนาด 7 ช่องจราจร ประกอบด้วย 2 ช่วง คือ ช่วงเหนือ มีชื่อว่า "สะพานภูมิพล 1" เชื่อมระหว่างแขวงบางโพงพาง เขตยานนาวา กรุงเทพมหานคร กับตำบลบางยอ อำเภอพระประแดง จังหวัดสมุทรปราการ ทางด้านใต้หรือ "สะพานภูมิพล 2" เชื่อมระหว่างตำบลทรงคนองกับตำบลบางหญ้าแพรก อำเภอพระประแดง จังหวัดสมุทรปราการ เริ่มทดลองเปิดใช้งานเมื่อวันที่ 20 กันยายน พ.ศ. 2549 และเปิดการจราจรอย่างเต็มรูปแบบเมื่อวันที่ 5 ธันวาคม
จากนั้นเมื่อวันที่ 24 พฤศจิกายน พ.ศ. 2553 พระบาทสมเด็จพระปรมินทรมหาภูมิพลอดุลยเดชเสด็จพระราชดำเนินพร้อมด้วยสมเด็จพระเทพรัตนราชสุดาฯ สยามบรมราชกุมารี ทางชลมารคโดยเรือพระที่นั่งอังสนาของกองทัพเรือ ทรงประกอบพิธีเปิดสะพานภูมิพลอย่างเป็นทางการพร้อมกับประตูระบายน้ำคลองลัดโพธิ์ กลางแม่น้ำเจ้าพระยา ในพื้นที่จังหวัดสมุทรปราการ
โครงสร้างพื้นฐาน

สะพานภูมิพลประกอบด้วย 2 ช่วง คือ
สะพานภูมิพล 1 เป็นสะพานข้ามแม่น้ำเจ้าพระยาทางด้านเหนือ เชื่อมระหว่างแขวงบางโพงพาง เขตยานนาวา กรุงเทพมหานคร กับตำบลทรงคนอง อำเภอพระประแดง จังหวัดสมุทรปราการ เป็นสะพานขึงเคเบิลคู่ขนาดกว้าง 7 ช่องจราจร ที่ประกอบด้วยเสาสูง จำนวน 2 ต้น ความยาวสะพานช่วงข้ามแม่น้ำเจ้าพระยา 326 เมตร เป็นโครงสร้างประกอบระหว่างคอนกรีต และเหล็ก และความยาวตัวสะพานในช่วงด้านหลัง 128 เมตร เป็นโครงสร้างแบบคอนกรีตอัดแรง ความสูงจากระดับน้ำสูงสุดที่กึ่งกลางสะพานประมาณ 50 เมตร เพื่อให้เรือบรรทุกหรือขนส่งสินค้าสามารถแล่นลอดได้
สะพานภูมิพล 2 เป็นสะพานข้ามแม่น้ำเจ้าพระยาทางด้านใต้ เชื่อมระหว่างตำบลทรงคนองกับตำบลบางหญ้าแพรก อำเภอพระประแดง จังหวัดสมุทรปราการ เป็นสะพานขึงเคเบิลคู่ขนาดกว้าง 7 ช่องจราจร (ขาขึ้นสะพาน 4 ช่อง และขาลงสะพาน 3 ช่อง) ที่ประกอบด้วยเสาสูง จำนวน 2 ต้น ความยาวสะพาน ช่วงข้ามแม่น้ำเจ้าพระยา 398 เมตร เป็นโครงสร้างประกอบระหว่างคอนกรีตและเหล็ก และความยาวตัวสะพานในช่วงด้านหลัง 152 เมตร เป็นโครงสร้างแบบคอนกรีตอัดแรง ความสูงจากระดับน้ำสูงสุดที่กึ่งกลางสะพานประมาณ 50 เมตร เพื่อให้เรือบรรทุกหรือขนส่งสินค้าจากปากแม่น้ำเจ้าพระยาสามารถลอดได้เพื่อเข้าสู่ท่าเรือคลองเตย
ช่วงตะวันตก เป็นทางยกระดับข้ามถนนพระราชวีริยาภรณ์ ขนาด 5 ช่องจราจร (ขาขึ้นสะพาน 3 ช่อง และขาลงสะพาน 2 ช่อง) และเป็นทางระดับพื้นราบ ก่อนจะเป็นทางยกระดับอีกครั้งเมื่อบรรจบกับถนนสุขสวัสดิ์ โดยแยกเส้นทางออกไปจากช่วงที่ข้ามแม่น้ำเจ้าพระยา
การก่อสร้างการเชื่อมสะพาน ใช้วิธีก่อสร้างทั้งสองฝั่งมาบรรจบกันตรงกลาง โดยทีมแขวนสะพานกำหนดระยะการเชื่อมสะพานแค่ 6 เดือน โดยการเชื่อมใช้พื้นคอนกรีตหนักอัดแรงหนักชิ้นละ 480 ตัน มาเชื่อมกัน โดยใช้เครนคู่ขนาดยักษ์ในดึงคอนกรีตขึ้นจากเรือขนส่งด้านล่าง ซึ่งการยกคอนกรีตมีเวลาแค่ 4 ชั่วโมงต่อวันเท่านั้น เพื่อเปิดทางให้การจราจรทางน้ำให้เป็นปกติ ใช้ระยะเวลาการก่อสร้างเพียง 4 เดือนเท่านั้น จากกำหนดเดิม 6 เดือน ซึ่งบันทึกในสถิติโลกว่า เป็นการสร้างสะพานขึงคู่ที่สร้างเร็วที่สุดในโลก
การออกแบบ

สะพานแห่งนี้สร้างขึ้นด้วยงบประมาณของกรมทางหลวงชนบท ตามแบบเดิมจะเป็นอุโมงค์ลอดใต้แม่น้ำเจ้าพระยา แต่ติดปัญหาด้านงบประมาณจึงปรับเป็นรูปแบบสะพาน วิศวกรผู้ออกแบบ Elljarn A.Jordet ชาวนอร์เวย์ และ Daniel J.Farquhar ชาวอังกฤษ ได้เลือกรูปแบบสะพานขึงเนื่องจากข้อกำหนดว่าตัวสะพานต้องสูงกว่าระดับน้ำ ไม่น้อยกว่า 50 เมตร  ลักษณะโครงสร้างสถาปัตยกรรมมีรูปร่างเพรียว เพื่อความประหยัด สถาปนิกโครงการ Albert Yi กำหนดให้ระหว่างสะพานทั้งสองช่วง มีลักษณะคล้ายหัวแหวน โดยออกแบบให้มีลักษณะคล้ายพระธำมรงค์ถวายแด่พระบาทสมเด็จพระปรมินทรมหาภูมิพลอดุลยเดช[ต้องการอ้างอิง]
ชื่อสะพาน

เมื่อเปิดใช้สะพานใหม่ ๆ ในปี พ.ศ. 2549 สะพานเคยมีชื่อเรียกอย่างไม่เป็นทางการว่า "สะพานวงแหวนอุตสาหกรรม" โดยเข้าใจผิดว่าเป็นนามพระราชทาน จนกระทั่งนายวิชาญ คุณากูลสวัสดิ์ อธิบดีกรมทางหลวงชนบท ได้เปิดเผยเมื่อวันที่ 21 ตุลาคม พ.ศ. 2552  ว่า พระบาทสมเด็จพระปรมินทรมหาภูมิพลอดุลยเดชทรงพระกรุณาโปรดเกล้าฯ พระราชทานชื่อสะพานแห่งนี้ว่า "สะพานภูมิพล" และ ได้อัญเชิญตราสัญลักษณ์พระราชพิธีฉลองสิริราชสมบัติครบ 60 ปี พุทธศักราช 2549 ประดับไว้บริเวณบนสะพานภูมิพล 1 และสะพานภูมิพล 2
ทางแยก

| จังหวัด | อำเภอ/เขต | กม> ที่ | ชื่อจุดตัด | ซ้าย | ขวา |
| --- | --- | --- | --- | --- | --- |
สะพานภูมิพล สะพานภูมิพล ๑ - สะพานภูมิพล ๒ 
| กรุงเทพมหานคร | ยานนาวา |  | แยกพระรามที่ 3 - สะพานภูมิพล ๑ และ สะพานภูมิพล ๒ | ถนนพระรามที่ 3 ไปคลองเตย  | ถนนพระรามที่ 3 ไปสะพานกรุงเทพ |
|  | สะพานภูมิพล ๑ ข้ามแม่น้ำเจ้าพระยา | สะพานภูมิพล ๑ ข้ามแม่น้ำเจ้าพระยา | สะพานภูมิพล ๑ ข้ามแม่น้ำเจ้าพระยา | สะพานภูมิพล ๑ ข้ามแม่น้ำเจ้าพระยา |  |
| สมุทรปราการ | พระประแดง |  | ทางแยกต่างระดับลัดโพธิ์ | ไม่มี  |  ถนนสุขสวัสดิ์ ไปอ.พระประแดง |
|  | สะพานภูมิพล ๒ ข้ามแม่น้ำเจ้าพระยา | สะพานภูมิพล ๒ ข้ามแม่น้ำเจ้าพระยา | สะพานภูมิพล ๒ ข้ามแม่น้ำเจ้าพระยา | สะพานภูมิพล ๒ ข้ามแม่น้ำเจ้าพระยา |  |
| สมุทรปราการ | พระประแดง |  | ทางขึ้น-ลงวัดบางหญ้าแพรก |  ถนนปู่เจ้าสมิงพราย ไปสำโรง บรรจบถนนสุขุมวิท  |  ถนนปู่เจ้าสมิงพราย ไปแม่น้ำเจ้าพระยา |
| สมุทรปราการ | พระประแดง |  | ทางขึ้น-ลงวัดบางหญ้าแพรก | ตรงไป: ทางเชื่อมต่อเฉลิมราชดำริ 84 พรรษา บรรจบทางพิเศษกาญจนาภิเษก | ตรงไป: ทางเชื่อมต่อเฉลิมราชดำริ 84 พรรษา บรรจบทางพิเศษกาญจนาภิเษก |
      สะพาน              กำลังก่อสร้างหรือโครงการในอนาคต
เริ่มต้น ถนนพระรามที่ 3
ถนนสุขสวัสดิ์
ถนนปู่เจ้าสมิงพราย
สิ้นสุด ถนนกาญจนาภิเษก
งบประมาณ

ใช้งบประมาณแผ่นดินจำนวน 3,660 ล้านบาท เงินกู้สมทบจาก JBIC วงเงิน 14,887 ล้านเยน รวมมูลค่าโครงการคิดเป็นเงินบาทรวมทั้งสิ้น 8,739 ล้านบาท โดยค่าเวนคืนรวมทั้งสิ้น 6,357 ล้านบาทที่จ่ายให้กับเจ้าของกรรมสิทธิ์ทั้งสิ้น 767 ราย จำนวนที่ดิน 1,180 แปลง เนื้อที่ 347 ไร่ ค่าทดแทนที่ดินรวม 5,040 ล้านบาท จำนวนสิ่งปลูกสร้าง 1,338 หลัง ค่าทดแทนสิ่งปลูกสร้างรวมทั้งสิ้น 1,317 ล้านบาท[ต้องการอ้างอิง]
ระเบียงภาพ

สะพานภูมิพลมองจากถนนขนานใต้สะพาน
สะพานภูมิพลมองผ่านแม่น้ำเจ้าพระยา
สะพานภูมิพล 2 ในช่วงเย็น
สะพานภูมิพล 2 ถ่ายใต้สะพานบริเวณเขื่อน
แหล่งข้อมูลอื่น

แผนที่และภาพถ่ายทางอากาศของ สะพานภูมิพล
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°39′36″N 100°32′21″E﻿ / ﻿13.659978°N 100.539086°E﻿ / 13.659978; 100.539086
(สะพานวงแหวนอุตสาหกรรม)
| สะพานข้ามแม่น้ำเจ้าพระยาในปัจจุบัน |
| --- | --- | --- | --- |
| เหนือน้ำ สะพานทศมราชัน  | สะพานภูมิพล 1 และ 2  | ท้ายน้ำ สะพานกาญจนาภิเษก  |  |
| ด ค กจุดข้ามแม่น้ำเจ้าพระยา |
| --- | --- | --- |
| จังหวัดนครสวรรค์ |  สะพานเดชาติวงศ์  สะพานตะเคียนเลื่อน  สะพานชุมชนตานิว-มณีวงศ์  สะพานสมเด็จพระวันรัต (เฮง เขมจารี)  |  |
| จังหวัดอุทัยธานี |  สะพานมโนรมย์ 1  |  |
| จังหวัดชัยนาท |  สะพานมโนรมย์ 1  สะพานธรรมจักร  สะพานศรีธรรมจักร  สะพานชัยนาท  เขื่อนเจ้าพระยา  สะพานสรรพยา  |  |
| จังหวัดสิงห์บุรี |  สะพานอินทร์บุรี  สะพานบางระจัน  สะพานอนุสรณ์ 100 ปี สิงห์บุรี (หลวงพ่อแพ 99)  สะพานพรหมบุรี  |  |
| จังหวัดอ่างทอง |  สะพานพระมหาพุทธพิมพ์ 1  สะพานอ่างทอง  สะพานเลี่ยงเมืองอ่างทอง  สะพานป่าโมก  |  |
| จังหวัดพระนครศรีอยุธยา |  สะพานจุฬามณี  สะพานอยุธยา-ภูเขาทอง  สะพานกษัตราธิราช  สะพานอโยธยา  สะพานเกาะเรียน  สะพานเกาะเกิด  สะพานเชียงราก 2  |  |
| จังหวัดปทุมธานี |  สะพานเชียงราก 2  สะพานปทุมธานี 1  สะพานปทุมธานี 2  สะพานนนทบุรี 3  |  |
| จังหวัดนนทบุรี |  สะพานนนทบุรี 3  สะพานพระราม 4  สะพานคู่ขนานสะพานพระนั่งเกล้า  สะพานพระนั่งเกล้า  สะพานรถไฟฟ้ามหานคร สายฉลองรัชธรรม  สะพานมหาเจษฎาบดินทรานุสรณ์  สะพานพระราม 5  สะพานพระราม 7 4  สะพานรถไฟฟ้าชานเมือง สายสีแดงอ่อน 4  |  |
| กรุงเทพมหานคร |  สะพานพระราม 7 4  สะพานรถไฟฟ้าชานเมือง สายสีแดงอ่อน 4  สะพานพระราม 6  สะพานทางพิเศษประจิมรัถยา  สะพานรถไฟฟ้ามหานคร สายเฉลิมรัชมงคล  สะพานเกียกกาย  สะพานกรุงธน  สะพานพระราม 8  สะพานสมเด็จพระปิ่นเกล้า  อุโมงค์รถไฟฟ้ามหานคร สายเฉลิมรัชมงคล  สะพานปฐมบรมราชานุสรณ์  สะพานพระปกเกล้า  สะพานสมเด็จพระเจ้าตากสินมหาราช  สะพานพระราม 3  สะพานกรุงเทพ  สะพานพระราม 9  สะพานทศมราชัน  สะพานภูมิพล 1 5  |  |
| จังหวัดสมุทรปราการ |  สะพานภูมิพล 1 5  สะพานภูมิพล 2  สะพานกาญจนาภิเษก  |  |
ตัวเอียง: กำลังก่อสร้าง/ยังไม่เปิดใช้งาน 1เชื่อมระหว่างจังหวัดอุทัยธานีกับจังหวัดชัยนาท; 2เชื่อมระหว่างจังหวัดปทุมธานีกับจังหวัดพระนครศรีอยุธยา; 3เชื่อมระหว่างจังหวัดปทุมธานีกับจังหวัดนนทบุรี; 4เชื่อมระหว่างจังหวัดนนทบุรีกับกรุงเทพมหานคร; 5เชื่อมระหว่างกรุงเทพมหานครกับจังหวัดสมุทรปราการ
ว้า

| --- | --- |
สตรีในชุดท้องถิ่น
ประชากรทั้งหมด
ราว 1.2 ล้านคน
ภูมิภาคที่มีประชากรอย่างมีนัยสำคัญ
   พม่า   ∟ รัฐฉาน   ∟ รัฐกะชีน : 800,000
   จีน   ∟ยูนนาน : 400,000
   ไทย   ∟จังหวัดเชียงราย : 10,000
ภาษา
ว้า ภาษาที่สอง:แมนดารินตะวันตกเฉียงใต้ พม่า
ศาสนา
วิญญาณนิยม ศาสนาพุทธ ศาสนาคริสต์
ว้า (ว้า: Vāx; พม่า: ဝလူမျိုး; จีน: 佤族; พินอิน: Wǎzú) เป็นกลุ่มชาติพันธุ์ในเอเชียตะวันออกเฉียงใต้ที่อาศัยอยู่ทางตอนเหนือของประเทศพม่าเป็นส่วนใหญ่ โดยเฉพาะในรัฐฉานตอนเหนือและรัฐกะชีนทางตะวันออก ใกล้กับพรมแดนของพม่ากับจีน นอกจากนี้ยังสามารถพบชาวว้าได้ในมณฑลยูนนานของประเทศจีน
ในอดีตชาวว้าอาศัยอยู่ในรัฐว้า ดินแดนที่พวกเขาถือว่าเป็นแผ่นดินบรรพบุรุษมาตั้งแต่โบราณกาล ซึ่งเป็นพื้นที่ภูเขาสูงชัน ตั้งอยู่ระหว่างแม่น้ำโขงและแม่น้ำสาละวิน โดยมีน้ำข่าพาดผ่าน ชาวว้ามีวิถีชีวิตแบบเกษตรกรรมยังชีพ โดยเพาะปลูกข้าว ถั่ว พืชตระกูลถั่ว ฝิ่น และวอลนัท
ในทางประวัติศาสตร์ ชาวว้าเคยอาศัยอยู่ใน "รัฐว้า" ดินแดนที่พวกเขาถือว่าเป็นแผ่นดินบรรพบุรุษมาตั้งแต่โบราณกาล ดินแดนนี้เป็นพื้นที่ภูเขาสูงชัน ตั้งอยู่ระหว่างแม่น้ำโขงและแม่น้ำสาละวิน โดยมีน้ำข่าพาดผ่าน ชาวว้ามีวิถีชีวิตแบบเกษตรกรรมยังชีพ โดยเพาะปลูกข้าว ถั่ว พืชตระกูลถั่ว ฝิ่น และวอลนัต พวกเขายังเลี้ยงกระบือเพื่อใช้ในพิธีกรรมบูชายัญ
โดยทั่วไป ขนบธรรมเนียมประเพณีและวิถีชีวิตของชาวว้ามีความคล้ายคลึงกับชาวนาคา ซึ่งอาศัยอยู่ทางตะวันตกเฉียงเหนือมากกว่า  ชาวว้าพูดภาษาว้าซึ่งจัดอยู่ในกลุ่มภาษามอญ-เขมร
ในประเทศไทยมีชาวว้าที่ข้ามพรมแดนจากพม่ามาตั้งถิ่นฐานในประเทศไทย โดยยังไม่ได้รับสถานะอย่างเป็นทางการว่าเป็นชนเผ่าพื้นเมือง ชาวว้าอาศัยอยู่ในอำเภอแม่สายและตำบลแม่ยาว จังหวัดเชียงราย รวมถึงอำเภอเวียงป่าเป้า ทางตอนใต้ของจังหวัดเชียงราย และอำเภอเชียงดาว จังหวัดเชียงใหม่ สำหรับชาวว้าที่อพยพมาจากพม่าไม่นานจะเรียกตัวเองว่า "ลัวะหรือละว้า" แม้ว่าพวกเขาจะไม่ได้เป็นส่วนหนึ่งของกลุ่มชาติพันธุ์ลัวะโดยแท้จริง และไม่นิยมเรียกแทนตนเองว่า "ว้า" เพราะมักจะถูกเข้าใจว่าเป็น "ว้าแดง"
วี.ลีก 1

| --- | --- |
ก่อตั้ง: 1980
ประเทศ: เวียดนาม
สมาพันธ์: AFC
จำนวนทีม: 14
ระดับในพีระมิด: 1
ตกชั้นสู่: วี.ลีก ดิวิชัน 2
ถ้วยระดับประเทศ: เวียดนามคัพ
ถ้วยระดับนานาชาติ: เอเอฟซีแชมเปียนส์ลีก เอเอฟซีคัพ อาเซียนคลับแชมเปียนชิพ
ทีมชนะเลิศปัจจุบัน: นามดิ่ญ (สมัยที่ 2)  (2023–24)
ชนะเลิศมากที่สุด: วิเอตเตล  ฮานอย (6 สมัย)
หุ้นส่วนโทรทัศน์: Hanoi TV, HTV, VTC, VTV
เว็บไซต์: http://www.vnleague.com
ปัจจุบัน: วี.ลีก ดิวิชัน 1 ฤดูกาล 2024–25
วี.ลีก ดิวิชัน 1 (อังกฤษ: V.League 1; เวียดนาม: Giải vô địch bóng đá Việt Nam) เป็นการแข่งขันฟุตบอลลีกอาชีพ ระดับสูงสุดของประเทศเวียดนาม ก่อตั้งในปี พ.ศ. 2523 (ฤดูกาล 1980) โดยมีสโมสรฟุตบอลที่เข้าร่วมการแข่งขันทั้งสิ้น 14 ทีม และมีการเล่นในแบบการแข่งเหย้าและเยือน เมื่อจบฤดูกาลทีมอันดับแรกจะได้ผ่านเข้าไปเล่นในเอเอฟซีแชมเปียนส์ลีก
สโมสร

สโมสรที่เข้าร่วมแข่งขันในฤดูกาล 2023–24
Becamex Binh Duong
Dong A Thanh Hoa
Hanoi
Haiphong
Ho Chi Minh City
Hong Linh Ha Tinh
LPBank Hoang Anh Gia Lai
Quy Nhon Binh Dinh
Quang Nam
SHB Da Nang
Song Lam Nghe An
Thep Xanh Nam Dinh
Hanoi
The Cong-Viettel
Hanoi Police
class=notpageimage|
ที่ตั้งของสโมสรใน วี.ลีก ดิวิชัน 1 ฤดูกาล 2024–25
| สโมสร | ที่ตั้ง | สนามเหย้า | ความจุ | ผลงานฤดูกาลก่อน |
| --- | --- | --- | --- | --- |
| บิ่ญดิ่ญ | กวีเญิน (จังหวัดบิ่ญดิ่ญ) | สนามกีฬากวีเญิน | 15,000 | VL1 (7th) |
| บีคาเม็กซ์ บินห์เยือง | ถูเสิ่วหมต (จังหวัดบิ่ญเซือง) | สนามกีฬาก่อเดิ่ว | 13,035 | VL1 (12th) |
| ฮหว่างอัญซาลาย | เปล็ยกู (จังหวัดซาลาย) | สนามกีฬาเปล็ยกู | 12,000 | VL1 (10th) |
| ไฮฟอง | ไฮฟอง | สนามกีฬาหลักจัย | 30,000 | VL1 (6th) |
| ฮานอย | ฮานอย | สนามกีฬาห่างเด๋ย | 22,500 | VL1 (2nd) |
| กงอันฮานอย | ฮานอย | สนามกีฬาห่างเด๋ย | 22,500 | VL1 (1st) |
| วิเอตเตล | ฮานอย | สนามกีฬาห่างเด๋ย | 22,500 | VL1 (3rd) |
| ห่งหลิญห่าติ๋ญ | ห่าติ๋ญ (จังหวัดห่าติ๋ญ) | สนามกีฬาห่าติ๋ญ | 20,000 | VL1 (8th) |
| นครโฮจิมินห์ | นครโฮจิมินห์ | สนามกีฬาท้งเญิ้ต | 16,000 | VL1 (13th) |
| ซันนาคั้ญฮหว่า | จังหวัดคั้ญฮหว่า | 19 August | 18,000 | VL1 (11th) |
| นามดิญ | นามดิ่ญ (จังหวัดนามดิ่ญ) | สนามกีฬาเทียนเจื่อง | 30,000 | VL1 (5th) |
| ซงลามเหงะอาน | วิญ (จังหวัดเหงะอาน) | สนามกีฬาวิญ | 18,000 | VL1 (9th) |
| ทันกว๋างนิญ | เกิ๋มฝา (จังหวัดกว๋างนิญ) | สนามฟุตบอลฮหว่าซวน (ชั่วคราว) | 15,000   20,500 |  VL2 (1st) |
| ดงอ๊าทัญฮว้า | ทัญฮว้า (จังหวัดทัญฮว้า) | สนามกีฬาทัญฮว้า | 12,000 | VL1 (4th) |
ทำเนียบสโมสรชนะเลิศ

2023-24 : นามดิ่ญ (Thép Xanh Nam Định ) (2)
2023 : กงอันฮานอย (Công An Hà Nội) (2)
2022 : ฮานอย (Hà Nội) (6)
2021 : ยกเลิกการแข่งขัน
2020 : วิเอตเตล (6)
2019 : ฮานอย (Hà Nội) (5)
2018 : ฮานอย (Hà Nội) (4)
2017 : คิวเอ็นเคกว๋างนาม (Quảng Nam)
2016 : ฮานอยทีแอนด์ที (Hà Nội T&T) (3)
2015 : เบกาเม็กซ์ บิ่ญเซือง (Becamex Bình Dương) (4)
2014 : เบกาเม็กซ์ บิ่ญเซือง (Becamex Bình Dương) (3)
2013 : ฮานอยทีแอนด์ที (Hà Nội T&T) (2)
2012 : เอสเอชบี ดานัง (SHB Đà Nẵng) (3)
2011 : ซงลาม เหงะอาน (Sông Lam Nghệ An) (3)
2010 : ฮานอยทีแอนด์ที (Hà Nội T&T)
2009 : เอสเอชบี ดานัง (SHB Đà Nẵng) (2)
2008 : เบกาเม็กซ์ บิ่ญเซือง (Becamex Bình Dương) (2)
2007 : เบกาเม็กซ์ บิ่ญเซือง (Becamex Bình Dương)
2006 : ด่งเติมล็องอาน (Đồng Tâm Long An) (2)
2005 : ด่งเติมล็องอาน (Đồng Tâm Long An)
2004 : ฮหว่างอัญซาลาย (Hoàng Anh Gia Lai) (2)
2003 : ฮหว่างอัญซาลาย (Hoàng Anh Gia Lai)
2001-02  ท่าเรือไซ่ง่อน (Cảng Sài Gòn) (4)
2000-01 ซงลาม เหงะอาน (Sông Lam Nghệ An) (2)
1999-00 ซงลาม เหงะอาน (Sông Lam Nghệ An)
1998 : กระทรวงกลาโหมเวียดนาม (Câu Lạc Bộ Quân Đội) (5)
1997 : ท่าเรือไซ่ง่อน (Cảng Sài Gòn) (3)
1996 : ด่งท้าป (Đồng Tháp)
1995 :  ตำรวจนครบาลเวียดนาม (Công An Thành Phố)
1993-94 ท่าเรือไซ่ง่อน (Cảng Sài Gòn) (2)
1992 : พนักงานกวั๋งนาม-ดานัง (Công Nhân Quảng Nam Đà Nẵng	)
1991 : กรมศุลกากรเวียดนาม (Hải Quan)
1990 : กระทรวงกลาโหมเวียดนาม (Câu Lạc Bộ Quân Đội) (4)
1989 : ด่งท้าป (Đồng Tháp)
1987-88 : กระทรวงกลาโหมเวียดนาม (Câu Lạc Bộ Quân Đội) (3)
1986 : ท่าเรือไซ่ง่อน (Cảng Sài Gòn)
1985 : บริษัทอุตสาหกรรมห่านามนิญ (Công Nghiệp Hà Nam Ninh)
1984 : ตำรวจฮานอย (Công An Hà Nội)
1982-83 : กระทรวงกลาโหมเวียดนาม (Câu Lạc Bộ Quân Đội) (2)
1981-82 : กระทรวงกลาโหมเวียดนาม (Câu Lạc Bộ Quân Đội)
1980 : กรมรถไฟเวียดนาม (Tổng Cục Đường Sắt)
แหล่งข้อมูลอื่น

เว็บไซต์อย่างเป็นทางการ (ภาษาเวียดนาม)
เว็บไซต์อย่างเป็นทางการ (ภาษาอังกฤษ)
| ด ค กวี> ลีก ดิวิชัน 1 |
| --- | --- |
สโมสร (ฤดูกาล 2024–25):  บีคาเม็กซ์ บิ่ญเซือง  ทัญฮว้า  ไฮฟอง  ฮานอย  โปลิศ ฮานอย  นครโฮจิมินห์  ฮหว่างอัญซาลาย  ห่งลิญห่าติ๋ญ  กว๋างนาม  บิ่ญดิ่ญ  ซงลามเหงะอาน  นามดิ่ญ  ดานัง  วิเอตเตล 
สโมสรที่เคยอยู่ในวีลีก 1:  ซันนาคั้ญฮหว่า  ไซ่ง่อน  ด่งเติมล็องอาน  ด่งท้าป  เกิ่นเทอ  ทันกว๋างนิญ 
| ด ค กลีกฟุตบอลสูงสุดของทวีปเอเชีย (เอเอฟซี) |
| --- | --- |
ปัจจุบัน:  อัฟกานิสถาน  ออสเตรเลีย  บาห์เรน  บังกลาเทศ  ภูฏาน  บรูไน  กัมพูชา  จีน  ไต้หวัน  กวม  ฮ่องกง  อินเดีย  อินโดนีเซีย  อิหร่าน  อิรัก  ญี่ปุ่น  จอร์แดน  คูเวต  คีร์กีซสถาน  ลาว  เลบานอน  มาเก๊า  มาเลเซีย  มัลดีฟส์  มองโกเลีย  พม่า  เนปาล  เกาหลีเหนือ  หมู่เกาะนอร์เทิร์นมาเรียนา†  โอมาน  ปากีสถาน  ปาเลสไตน์ (ฉนวนกาซา, เวสต์แบงก์)  ฟิลิปปินส์  กาตาร์  ซาอุดีอาระเบีย  สิงคโปร์  เกาหลีใต้  ศรีลังกา  ซีเรีย  ทาจิกิสถาน  ไทย  ติมอร์เลสเต  เติร์กเมนิสถาน  สหรัฐอาหรับเอมิเรตส์  อุซเบกิสถาน  เวียดนาม  เยเมน 
อดีต:  เวียดนามเหนือ  เวียดนามใต้  เยเมนใต้ 
† สมาชิกของ Associate Member Association
อวสานโลกสวย

| อวสานโลกสวย |
| --- | --- |
โปสเตอร์
กำกับ: ปัญญ์ หอมชื่น อรอุษา ดอนไสว
เขียนบท: ปัญญ์ หอมชื่น อรอุษา ดอนไสว
นักแสดงนำ: อภิญญา สกุลเจริญสุข ณัฐสิทธิ์ โกฏิมนัสวนิชย์ ณภศศิ สุรวรรณ ลัทธ์กมล ปิ่นโรจน์กีรติ ลฎาภา รัชตะอมรโชติ
ผู้จัดจำหน่าย: กันตนา โมชั่น พิคเจอร์ส
วันฉาย: 21 มกราคม พ.ศ. 2559
ความยาว: 92 นาที
ประเทศ: ไทย
ภาษา: ไทย
ข้อมูลจากสยามโซน
อวสานโลกสวย เป็นภาพยนตร์ไทยแนวอาชญากรรม, วัยรุ่น สร้างโดย กันตนา โมชั่น พิคเจอร์ส กำกับโดย ปัญญ์ หอมชื่น และ อรอุษา ดอนไสว นำแสดงโดย อภิญญา สกุลเจริญสุข, ณัฐสิทธิ์ โกฏิมนัสวนิชย์, ณภศศิ สุรวรรณ และ ลัทธ์กมล ปิ่นโรจน์กีรติ กำหนดออกฉายในวันที่ 21 มกราคม พ.ศ. 2559
นักแสดง

อภิญญา สกุลเจริญสุข รับบท เกรซ / ก้อย
ณัฐสิทธิ์ โกฏิมนัสวนิชย์ รับบท แจ๊ค
ณภศศิ สุรวรรณ รับบท แคร์
ลัทธ์กมล ปิ่นโรจน์กีรติ รับบท เปิ้ล
ณภัทร บรรจงจิตไพศาล รับบท พิม
วศิษฏ์ ผ่องโสภา รับบท เอิร์ธ
ลฎาภา รัชตะอมรโชติ รับบท แม่เลี้ยงก้อย
อติคุณ อดุลโภคาธร รับบท เน
เอกวัฒน์ นิรัตน์วรปัญญา รับบท เอ็ม
เนื้อเรื่องย่อ

เกรซ เด็กสาวลึกลับผู้มีอดีตอันเลวร้ายกับการเคยเป็นเน็ตไอดอลที่ร่วมมือกับแจ๊ค หนุ่มโรคจิตสุดหื่นที่เป็นแฟนคลับตัวยงของแคร์และเปิ้ล สองสาววัยมัธยมปลายที่กำลังมีความสุขกับการได้ใช้เวลาช่วยกันสร้างเฟซบุ๊กแฟนเพจเพื่อโพสต์รูปและคลิปวิดีโอเรียกยอดไลค์โดยที่ไม่รู้เลยว่าท่ามกลางแฟนคลับมากมายนั้นแคร์กำลังถูกจับตามองโดย เกรซและแจ๊ค ทั้งคู่อาศัยข้อมูลส่วนตัวที่แคร์ชอบเปิดเผยผ่านการโพสต์ในอินเทอร์เน็ตตลอดเวลาเพื่อวางแผนจับตัวแคร์และเปิ้ลมากักขังไว้ ก่อนที่เกรซจะสร้างสถานการณ์ให้ทั้งคู่ได้เจอความจริงที่เลวร้ายเหมือนกับที่เธอเคยเจอและคาดหวังให้มันทำลายโลกสวยของทั้งคู่ลง
การออกฉายและรายได้

เข้าฉาย 2 เวอร์ชันพร้อมกันคือฉบับเรต น18+ และฉบับเรต ฉ20-
แหล่งข้อมูลอื่น

เรื่องย่อภาพยนตร์ เก็บถาวร 2016-05-13 ที่ เวย์แบ็กแมชชีน
/เรื่องย่ออวสานโลกสวย
จุลจักร จักรพงษ์

| จุลจักร จักรพงษ์ |
| --- | --- |

เกิด: ฮิวโก จุล อเล็กซานเดอร์ เลวี 6 สิงหาคม พ.ศ. 2524 (43 ปี) ลอนดอน ประเทศอังกฤษ สหราชอาณาจักร
สัญชาติ: ไทย
ชื่ออื่น: ฮิวโก้
อาชีพ: นักร้อง นักแสดง
คู่สมรส: ทัศนาวลัย องอาจอิทธิชัย (2552–ปัจจุบัน)
บุตร: 2 คน
บิดามารดา: แอลเลน เลวี (บิดา) หม่อมราชวงศ์นริศรา จักรพงษ์ (มารดา)
ญาติ: พระเจ้าวรวงศ์เธอ พระองค์เจ้าจุลจักรพงษ์ (ตา)
อาชีพทางดนตรี
แนวเพลง: ป็อบ ร็อก อินดีร็อก บลูส์
เครื่องดนตรี: เสียงร้อง
ช่วงปี: พ.ศ. 2543–ปัจจุบัน
ค่ายเพลง: มอร์ มิวสิก วอร์นเนอร์ มิวสิค ไทยแลนด์ มีเรคคอร์ดส
 นักดนตรี
อาชีพแสดง
ปีที่แสดง: พ.ศ. 2542 – ปัจจุบัน
ผลงานเด่น: ซัน จากภาพยนตร์เรื่อง  999-9999 ต่อ - ติด - ตาย เสือ/รามภูมิ จากละครทางช่อง 7 เรื่อง เงาปริศนา เพชร จากละครทางช่อง 7 เรื่อง ลูกผู้ชายหัวใจเพชร
รางวัล
เมขลา: นักแสดงนำชายยอดเยี่ยม - ลูกผู้ชายหัวใจเพชร (2545) 
ฐานข้อมูล
IMDb
ThaiFilmDb
 
จุลจักร จักรพงษ์ (เกิด 6 สิงหาคม พ.ศ. 2524) มีชื่อจริงว่า ฮิวโก้ จุล อเล็กซานเดอร์ เลวี (อังกฤษ: Hugo Chula Alexander Levy) และมีชื่อเล่นว่า เล็ก แต่นิยมเรียกกันว่า ฮิวโก้ เป็นบุตรชายคนโตของหม่อมราชวงศ์นริศรา จักรพงษ์ กับแอลเลน เลวี ถือเป็นพระนัดดาในพระเจ้าวรวงศ์เธอ พระองค์เจ้าจุลจักรพงษ์ พระโอรสในสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ (พระราชโอรสในพระบาทสมเด็จพระจุลจอมเกล้าเจ้าอยู่หัว)
ประวัติ

จุลจักร จักรพงษ์ ชื่อเล่น เล็ก มีชื่อจริงว่า ฮิวโก จุล อเล็กซานเดอร์ เลวี (อังกฤษ: Hugo Chula Alexander Levy) เกิดเมื่อวันที่ 6 สิงหาคม พ.ศ. 2524 ที่ลอนดอน ประเทศอังกฤษ เป็นบุตรชายคนโตของหม่อมราชวงศ์นริศรา จักรพงษ์ กับแอลเลน เลวี ถือเป็นพระนัดดาในพระเจ้าวรวงศ์เธอ พระองค์เจ้าจุลจักรพงษ์ พระโอรสพระองค์เดียวในสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ โดยฮิวโก้มีเชื้อสายไทย, อังกฤษ, รัสเซีย, ยูเครน และสก็อตผ่านทางมารดา และเขายังมีน้องชายต่างบิดาหนึ่งคนคือ ภูวสวัสดิ์ จักรพงษ์
ในวัยเด็กจุลจักรได้ศึกษาที่โรงเรียนจิตรลดา จากนั้นไปเรียนต่อที่โรงเรียนชาร์เตอร์ เฮ้าส์  กรุงลอนดอน อนึ่งเนื่องจากจุลจักร จักรพงษ์ ใช้นามราชสกุลตามมารดา นามสกุลของเขาจึงไม่ใช้คำลงท้าย "ณ อยุธยา"
เขาสมรสกับทัศนาวลัย องอาจอิทธิชัย และเปลี่ยนไปนับถือศาสนาอิสลามตามภรรยาซึ่งเป็นอดีตหุ้นส่วนของบริษัท ฮาวคัม เอ็นเทอร์เทนเมนท์จำกัด โดยมีวินัย สะมะอุน เป็นผู้ดำเนินการพิธี โดยได้จัดพิธีสมรสแบบอินเดีย-โมร็อกโก ณ วังจักรพงษ์ เมื่อวันที่ 21 มีนาคม พ.ศ. 2552 ปัจจุบันมีบุตรชายสองคนคือ ทัศนจักร จักรพงษ์ ชื่อเล่น ฮาเปอร์ และปารุสก์ จักรพงษ์ ชื่อเล่น ฮันเตอร์
ผลงาน

จุลจักรมีโอกาสมาเป็นนายแบบโฆษณาชิ้นแรกในนมเปรี้ยวดัชมิลล์ ก็เพราะเจ้าตัวกลับมาเยี่ยมบ้านในช่วงปิดเทอมตอนเรียนที่อังกฤษ จึงรับงานโฆษณาชิ้นนี้ ต่อมาได้เซ็นสัญญากับค่ายกันตนา ผลงานละครมีเรื่อง ลูกผู้ชายหัวใจเพชร, คุณแจ๋วกะเพราไก่, บ้านรังนกไม้, มิติใหม่หัวใจเดิม, ใกล้ไกลหัวใจเดียวกัน, เงาปริศนา, เล็กใหญ่ไม่เกี่ยว ขอเอี่ยวด้วยคน
ในปี พ.ศ. 2545 แสดงภาพยนตร์เรื่อง 999-9999 ต่อ - ติด - ตาย ต่อจากนั้นได้เล่นดนตรีในชื่อวง "สิบล้อ" มีผลงาน 4 ชุด
นอกจากนี้ทางด้านผลงานการแต่งเพลง ฮิวโก้ ยังมีเครดิตในการแต่งเพลงของนักร้องสาวชาวอเมริกัน บียอนเซ่ ให้กับเพลง "Disappear" ในอัลบั้มไอแอม... ซาชาเฟียร์ส ซึ่งแต่งร่วมกับ อะแมนด้า โกสต์ นักแต่งเพลงชาวอังกฤษ โดยตอนแรกตั้งใจที่จะใส่ไว้ในอัลบั้มของฮิวโก้เอง แต่หลังจากที่บียอนเซ่ ได้มีโอกาสฟัง เธอก็ประทับใจเพลงนี้มาก จนขอเพลงนี้ไปใส่ในอัลบั้มของเธอในที่สุด โดยเธอได้ขอปรับเนื้อเพลงแค่ไม่กี่คำเพื่อให้เข้ากับบุคลิกของเธอมากขึ้น
ฮิวโก้ก้าวสู่ฐานะนักร้องเดี่ยวและกำลังเข้าสังกัดร็อกเนชัน ในนิวยอร์ก และทำเพลงอยู่และจะออกขายปลายปี พ.ศ. 2552 ต่อมาในต้นปี พ.ศ. 2553 ฮิวโก้ได้ปล่อยซิงเกิ้ลที่ชื่อว่า Bread & Butter โดยใช้เป็นเพลงประกอบโฆษณาของแบรนด์ Victoria Secret  สังกัด Roc Nation ของ Jay-Z และจัดจำหน่ายในประเทศไทยโดย Sony Music Entertainment
พ.ศ. 2560 ออกอัลบั้ม ดำสนิท ภายใต้สังกัดมิวสิกมูฟ มีโปรดิวเซอร์คือ มณฑล จิรา มีแนวเพลงอินดี้ร็อกผสมกับบลูส์ เพลง "ดำสนิท" ในอัลบั้มนี้ได้รับรางวัลเพลงยอดเยี่ยมจากเวทีสีสันอะวอร์ดส์ครั้งที่ 29
ทางสังคม

จุลจักรได้แสดงความฮือฮาแก่สังคมเมื่อให้สัมภาษณ์ในนิตยสารสารคดี เมื่อปี พ.ศ. 2544 โดยเป็นการแสดงออกถึงวิสัยทัศน์และทัศนคติของตนเองต่อวัยรุ่นและต่อสังคมไทยที่แสดงออกให้เห็นถึงความเป็นอิสระ เป็นตัวของตัวเองอย่างชัดเจน หลังจากนั้นจึงได้ไว้ผมยาวและไว้หนวดไว้เคราซึ่งเป็นการเปลี่ยนแปลงบุคลิกไปโดยสิ้นเชิง
จุดยืนทางการเมือง

จุลจักรแสดงจุดยืนต่อต้านประยุทธ์ จันทร์โอชา และตอบโต้เพจสนับสนุนประยุทธ์ที่บิดเบือนเจตนารมณ์ของเขาท่ามกลางการระบาดทั่วของโควิด-19 ในประเทศไทยและการประท้วงในประเทศไทย พ.ศ. 2563–2564 อีกทั้งยังแสดงความคิดเห็นต่อการเมืองภายหลังจากที่ พิธา ลิ้มเจริญรัตน์ ไม่ผ่านโหวตในรัฐสภา
ผลงานการแสดง > ละคร

ใกล้ไกลหัวใจเดียวกัน (ปี 2542 /กันตนา/ช่อง 5)
บ้านรังนกไม้ (ปี 2543 /กันตนา /ช่อง 5)
มิติใหม่หัวใจเดิม (ปี 2543 /กันตนา /ช่อง 7)
เงาปริศนา (ปี 2544 / กันตนา / ช่อง 7) และ (รับบทฝาแฝดครั้งแรก)
ลูกผู้ชายหัวใจเพชร (ปี 2545 / กันตนา / ช่อง 7)
คุณแจ๋วกะเพราไก่ คุณชายไข่ดาว (ปี 2546 / กันตนา / ช่อง 7)
เล็กใหญ่ไม่เกี่ยว ขอเอี่ยวด้วยคน (ปี 2547 / กันตนา / ช่อง 7)
ผลงานการแสดง > อัลบั้มเพลง

Skyline (ปี 2543, ร่วมผลิต-เป็นอัลบั้มของปิยะรัฐ กัลย์จาฤก)
สิบล้อ (ปี 2544 / หัวลำโพงริดดึ่ม)
มนต์รักสิบล้อ (ปี 2546 / มอร์ มิวสิก)
เสียงเพลงสิบล้อ (ปี 2548 / มอร์ มิวสิก)
เงิน ๆ ทอง ๆ (ปี 2549 / วอร์เนอร์ มิวสิก ไทยแลนด์)
ผลงานการแสดง > อัลบั้มเดี่ยว

Old Tyme Religion (2011 / Roc Nation / Sony Music Entertainment)
Deep In The Long Grass (2014)
ดำสนิท (2017)
เรือสำราญราตรีอมตะ (2021)
ผลงานการแสดง > Single

ยังจดจำ (เพลงประกอบละคร มิติใหม่หัวใจเดิม) ทำดนตรีใหม่
เงาปริศนา (เพลงประกอบละคร เงาปริศนา) ร้องร่วมกับ ปิยะรัฐ กัลย์จาฤก
เพชร (เพลงประกอบละคร ลูกผู้ชายหัวใจเพชร)
คนไม่มีสิทธิ์ (เพลงประกอบละคร ลูกผู้ชายหัวใจเพชร)
ฉันรู้ว่ายังมีดาว (เพลงประกอบละคร ลูกผู้ชายหัวใจเพชร)
หัวใจลิขิต (เพลงประกอบละครเลือดมังกร ตอน สิงห์) (2015)
ครอบครอง (2017)
ปล่อยไปตามหัวใจ (2019)
ผลงานการแสดง > ภาพยนตร์

999-9999 ต่อ ติด ตาย (2545 / สหมงคลฟิล์ม) รับบท ซัน
No Strings Attached (2554 / Paramount Pictures)
ยังบาว (ปี 2556 / แกรนด์ บิ๊ก แบง) รับบท เทียรี่ เมฆวัฒนา
Deadstock รัก ปี ลึก (2559)
มอร์ริสัน (2567)
พระแท้ คนเก๊ (2568)
Everybody Loves Me When I’m Dead (2568)
รางวัล

| ปี | รางวัล | สาขา | ผล | ผลงาน |
| --- | --- | --- | --- | --- |
| 2545 | รางวัลเมขลา ครั้งที่ 22 | นักแสดงนำชายดีเด่น | เสนอชื่อเข้าชิง | ลูกผู้ชายหัวใจเพชร |
| 2565 | โทตี้มิวสิกอวอร์ดส์ 2021 | อัลบั้มแห่งปี | เสนอชื่อเข้าชิง | เรือสำราญราตรีอมตะ |
| 2565 | โทตี้มิวสิกอวอร์ดส์ 2021 | เพลงยอดเยี่ยม | เสนอชื่อเข้าชิง | เรือสำราญราตรีอมตะ |
| 2565 | โทตี้มิวสิกอวอร์ดส์ 2021 | บันทึกเสียงแห่งปี | เสนอชื่อเข้าชิง | เรือสำราญราตรีอมตะ |
| 2565 | โทตี้มิวสิกอวอร์ดส์ 2021 | ศิลปินเดี่ยวแห่งปี | ชนะ |  |
| 2565 | โทตี้มิวสิกอวอร์ดส์ 2021 | มิวสิควีดีโอแห่งปี | เสนอชื่อเข้าชิง | เรือสำราญราตรีอมตะ |
| 2565 | The Guitar Mag Awards 2022 | Best Choice Of The Year | ชนะ | เรือสำราญราตรีอมตะ |
| 2565 | The Guitar Mag Awards 2022 | Best Album Of The Year | ชนะ | เรือสำราญราตรีอมตะ |